LATVIJAS REPUBLIKAS MINISTRU KABINETS

2018.gada Rīkojums Nr.

Rīgā (prot.Nr. )

**Par valstij piekrītošā nekustamā īpašuma “Reņģītes”, Baldones pagastā, Baldones novadā nodošanu Baldones novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu, 42.1, 43.pantu un 45.pantu, Valsts ieņēmumu dienestam bez atlīdzības nodot Baldones novada pašvaldības īpašumā valstij piekrītošo bezmantinieka mantu – nekustamo īpašumu (kadastra Nr.80250010067) – būves, ar kadastra apzīmējumu 8025 001 0067 001 un kadastra apzīmējumu 8025 001 0067 002, kas atrodas uz zemes gabala (kadastra apzīmējums 8025 001 0067), “Reņģītes”, Baldones pagastā, Baldones novadā (turpmāk – bezmantinieka manta), nodot to Baldones novada pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.

2. Baldones novada pašvaldībai bezmantinieka mantu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.

3. Pilnvarot Baldones novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu.

4. Baldones novada pašvaldībai:

4.1. normatīvajos aktos noteiktajā kārtībā īpašuma tiesības uz šā rīkojuma 1.punktā minēto nekustamo īpašumu nostiprināt zemesgrāmatā uz valsts vārda vienlaikus ar Baldones novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Baldones novada pašvaldība nodrošina šā rīkojuma 1.punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents                M.Kučinskis

Vides aizsardzības un reģionālās

attīstības ministrs                      K.Gerhards

Sprūde, 67026438

anda.sprude@varam.gov.lv